ПРОТОКОЛ № 14
от заседанието на Комисия по правни въпроси 
на Висшия съдебен съвет, проведено на 7 април 2014 г.

Днес, 7 април 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 									НЕЗАБРАВКА СТОЕВА 
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.
По т. 2 от дневния ред на заседанието на комисията присъства Галина Карагьозова – член на ВСС.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Становище от Саша Харитонова – директор на дирекция „Правна” относно информация за действащия договор за застраховка на магистрати и съдебни служители за 2014 г. и подготовка на нов договор;
- Решение на Комисията по предотвратяване и установяване на конфликт на интереси и взаимодействие с ИВСС от 07.04.2014 г. относно доклад от Росалина Димитрова – гл. експерт-юрисконсулт в дирекция „Правна” във връзка с окончателен Одитен доклад на Сметната палата № 0300001313 за извършен одит на изпълнението „Институционално изграждане и ефективност на инспекционната функция на ИВСС” за периода 01.01.2088 – 31.12.2012 г.

Д Н Е В Е Н   Р Е Д:

1. ОТНОСНО: Решение на Комисия „Бюджет и финанси” от 02.04.2014 г. относно проучване на нормативната уредба, която третира въпросите за изплащане  на порционни пари на магистратите във военните съдилища, за становище.
1.1. Становище от Саша Харитонова – директор на дирекция „Правна” относно решение на Комисия „Бюджет и финанси” по протокол № 13/19.03.2014 г. във връзка с писмо на и.ф. председателя на Военен съд гр. Варна. /отложено от 31.03.2014 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. ОТЛАГА разглеждането на т. 1 и т. 1.1. за допълнително проучване.

2. ОТНОСНО: Решение на Комисия „Бюджет и финанси” от 02.04.2014 г. във връзка с доклад от Галина Карагьозова – член на ВСС и ръководител проект относно верификация на разходите по искане за плащане № 2 по проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014.
г-жа Светла Петкова гласува с „особено мнение”.

КОМИСИЯТА ПО ПРАВНИ ВЪПРОСИ
Р Е Ш И:

2.1. Изразява положително становище за запазване на определените с решение на ВСС по протокол № 24/20.06.2013 г.  условия на командироване на българските съдии в Регистратурата на Европейския съд по правата на човека, в това число и изплащането на дневни пари в двоен размер.
2.2. Подкрепя инициирането на промяна в Наредбата за служебните командировки и специализации в чужбина с цел отчитане независимостта и самостоятелния бюджет на съдебната власт; 
2.3. Изпраща решението на Комисия „Бюджет и финанси”, по компетентност.

3. ОТНОСНО: Годишен отчетен доклад за дейността на Националното бюро за правна помощ /НБПП/ за 2013 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение Годишния отчетен доклад за дейността на Националното бюро за правна помощ за 2013 г.
3.2. Същият да се предостави на постоянните комисии на ВСС за сведение и на Румен Митев – главен експерт-съдебна статистика за обобщаване.

4. ОТНОСНО: Отчет за дейността на Комисия по правни въпроси за 2013 г.
КОМИСИЯТА ПО ПРАВНИ ВЪПРОСИ
Р Е Ш И:

4.1. ОТЛАГА разглеждането на отчета за следващо заседание на комисията.

ДОПЪЛНИТЕЛНИ ТОЧКИ:

5. ОТНОСНО: Становище от Саша Харитонова – директор на дирекция „Правна” относно информация за действащия договор за застраховка на магистрати и съдебни служители за 2014 г. и подготовка на нов договор.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема становището на Саша Харитонова – директор на дирекция „Правна” относно информация за действащия договор за застраховка на магистрати и съдебни служители за 2014 г. и подготовка на нов договор.
5.2. Предоставя становището на Гражданския съвет.

6. ОТНОСНО: Решение на Комисията по предотвратяване и установяване на конфликт на интереси и взаимодействие с ИВСС от 07.04.2014 г. относно доклад от Росалина Димитрова – гл. експерт-юрисконсулт в дирекция „Правна” във връзка с окончателен Одитен доклад на Сметната палата № 0300001313 за извършен одит на изпълнението „Институционално изграждане и ефективност на инспекционната функция на ИВСС” за периода 01.01.2088 – 31.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение решението на Комисията по предотвратяване и установяване на конфликт на интереси и взаимодействие с ИВСС от 07.04.2014 г. относно доклад на Росалина Димитрова – гл. експерт-юрисконсулт в дирекция „Правна” във връзка с окончателен Одитен доклад на Сметната палата № 0300001313 за извършен одит на изпълнението „Институционално изграждане и ефективност на инспекционната функция на ИВСС” за периода 01.01.2088 – 31.12.2012 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева